Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: 1999. évi költségvetéséről szóló 1998. évi XC. törvény
Paragraph Index: 795

4. Döntés, értesítés, a támogatás folyósítása 4.1. A támogatás biztosításáról és annak mértékéről a benyújtott projekttervek és adatok alapján az Oktatási Minisztérium által felkért szakmai bizottság javaslata alapján a közoktatási helyettes államtitkár dönt. A döntés jobb megalapozásához a bizottság kérheti (a határidő megjelölésével) a pályázat kiegészítését, az igényelt támogatási összegek pontosítását, a projektterv módosítását. 4.2. A szakmai szolgáltatások igénybevételének támogatására pályázók közül előnyben részesülnek, akik — a térség, kistérség minőségbiztosítási rendszerének kialakításához pedagógusképző felsőoktatási intézmény szakirányú továbbképzését (pl. pedagógiai értékelési szakértő, közoktatási vezető) elvégzett, vagy abban jelenleg KÖZLEMÉNYEK, HIRDETMÉNYEK V. rész 1999/34. szám részt vevő szaktanácsadók közreműködésének biztosításával, igénybevételével járulnak hozzá; — megszervezik a közoktatási intézményekben az egészségvédelmi és mentálhigiénés, gyermek- és ifjúságvédelmi, bűnmegelőzési, közművelődési és sportfeladatok ellátásával megbízott pedagógusok feladatellátásra való térítésmentes felkészítését, és biztosítják számukra a folyamatosan igénybe vehető szaktanácsadást; — gondoskodnak a tanulmányi, művészeti, a tehetséggondozást segítő versenyek meghirdetéséről, lebonyolításáról, az eredményt elérők és felkészítőik anyagi, tárgyi, erkölcsi elismeréséről. Segítik a diáksportversenyek szervezését, közreműködnek a mindennapi testedzés tömegmozgalommá tételében. Az 1999/2000. tanévben elvégzik az országos tanulmányi, művészeti versenyek lebonyolításával kapcsolatos helyi feladatokat; — közreműködnek a minőségbiztosítási, értékelési feladatok megvalósításának szervezésében; — pályaorientációs, munkaerő-piaci beilleszkedést támogató programokat kívánnak megvalósítani. A felsoroltaktól különböző, a megyei fejlesztési tervben szereplő, illetve az Oktatási Minisztériummal előre egyeztetett, a kormányprogrammal és az oktatási tárca szakmai terveivel szinkronban lévő fontos megyei, fővárosi, kistérségi, helyi önkormányzati társulási, fővárosi kerületi szakmai szolgáltatási célra is igényelhető támogatás. 4.3. A szakértő igénybevételének támogatására pályázók közül előnyben részesülnek, akik — közoktatási szakmai feladat ellátására létrehozandó önkormányzati társulás elkészítéséhez szeretnének szakértőket igénybe venni; — a helyi közoktatás-irányítás, az intézmények szakmai, tartalmi, szerkezeti, szervezeti, finanszírozási korszerűsítéséhez, a helyi közoktatás-tervezési rendszer kialakításához a minőségbiztosítási rendszer bevezetéséhez kívánnak szakértőt igénybe venni; — a nevelési programok, a pedagógiai programok és a helyi és központi oktatási koncepció, valamint szabályozás tartalmi, finanszírozási összhangját, illetve az intézmény feladatarányos finanszírozását, a programok szakmai megvalósulását, átalakítási, módosítási lehetőségét kívánják szakértő közreműködésével megvizsgálni; — olyan feladatot kívánnak megoldani, amelyhez a közoktatási törvény meghatározott feltételeknek megfelelő szakértő kötelező igénybevételét írja elő; — helyi pedagógiai programok felülvizsgálatával kapcsolatos feladatok ellátásához kívánnak szakértőt igénybe venni. 4.4. A rendelkezésre álló előirányzatok felosztásának eredményéről, a rendelkezésre bocsátott támogatási összegről az Oktatási Minisztérium a TÁKISZ útján 1999. augusztus 31-ig értesíti a pályázókat. 4.5. Az értesítést követően az Oktatási Minisztérium kezdeményezi, hogy a támogatási összeg 1999 szeptembere és 1999 decembere között havi egyenlő részletekben — a helyi önkormányzatokat megillető támogatások és hozzájárulások folyósításával egyidejűleg — megérkezzen a támogatásban részesült helyi önkormányzat számlájára.

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes